13.08.2022
Аԥсны Аҳәынҭқарра Ахада Аслан Бжьаниа Шьалашьаа З.И. идиныҳәалеит Аекономикеи азини ринститут адиректор имаҵураҟны икандидатура ашьақәырӷәӷәара.
Ҳаҭыр зқәу Заур Иван-иԥа,
Ишәыдысныҳәалоит Аԥсны Аҭҵаарадыррақәа ракадемиа Апрезидиуим ала Аԥсны Аҭҵаарадыррақәа ракадемиа Аекономикеи азини ринститут адиректор имаҵураҟны шәкандидатура ашьақәырӷәӷәара.
Шәара абаҩхатәра змоу напхгаҩуп, ҵарауаҩуп. Агәра згоит Шәара шәусура аԥхьаҟагьы Аԥсны Аҳәынҭқарра аҭҵаарадырра аҿиареи амҽхак арҭбаареи ишацхраауа.
Ҳаҭыр зқәу Заур Иван-иԥа, ишәзеиӷьасшьоит аихьӡара ҿыцқәа, иазԥхьагәаҭоу шәыгәҭакқәа рынагӡара.